નવી દિલ્હીઃ દેશમાં ઇલેક્ટ્રિક વાહનોને પ્રોત્સાહન આપવા માટે સરકાર જલદી એક મોટી યોજનાની જાહેરાત કરી શકે છે. જુની ગાડીઓને ભંગારમાં આપતા પહેલા નવી ઇલેક્ટ્રિક કાર કે ટુ-વ્હીલર વાહન ખરીદવા પર સરકાર સબ્સિડી આપવા જઇ રહી છે. પેટ્રોલ કે ડીઝલ કારને સ્ક્રેપ કરીને ઇલેક્ટ્રિક કાર ખરીદવા પર સરકાર 2.5 લાખ રૂપિયા સુધી મદદ કરશે. જ્યારે 1.5 લાખ રૂપિયા સુધીના ઇલેક્ટ્રિક ટુ વ્હીલર ખરીદનારાને 30 હજાર રૂપિયા સુધી સબ્સિડી આપવામાં આવશે. સરકારે આને લઇને એક ડ્રાફ્ટ નીતિ તૈયાર કરી છે.